România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 27.12.2016, în cadrul şedinţei ordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.231 din 21.12.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi consilierii în funcţie. Adunarea fiind legal constituită poate să-şi înceapă lucrările cuprinse la ordinea de zi.

1. Proiect de hotărâre privind acordarea mandatului special resprezentantului asociatului în vederea exprimării votului în AGA ARSACIS, cu privire la cererea de aderare a comunei Cordun, jud. Neamţ, la Asociaţia Regională a Serviciilor de Apă Canal Iaşi-ARSACIS.

Iniţiator primarul comunei Iacob Gheorghe

1. Proiect de hotărâre privind actualizarea inventarului bunurilor domeniului public al comunei Sagna, judeţul Neamţ.

Iniţiator primarul comunei, Iacob Gheorghe

1. Proiect de hotărâre privind actualizarea inventarului bunurilor domeniului privat al comunei Sagna, judeţul Neamţ.

Iniţiator primarul comunei, Iacob Gheorghe

1. Proiect de hotărâre privind aprobarea nivelului impozitelor şi taxelor locale pentru anul 2017.

Iniţiator primarul comunei, Iacob Gheorghe

1. Proiect de hotărâre privind trecerea pe evidenţă sprecială a unor debite.

Iniţiator primarul comunei, Iacob Gheorghe

1. Proiect de hotărâre privind aprobarea reţelei şcolare pentru 2017-2018, în vederea înaintării spre avizare la ISJ Neamţ.

Iniţiator primarul comunei, Iacob Gheorghe

1. Întrebări şi interpelări, cereri, prezentarea procesului al şedinţei precedente.

Domnul preşedinte de şedinţă supune la vot proiectul ordinii de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma consemnată.

Se dă citire primului proiect de hotărâre, privind acordarea mandatului special reprezentantului asociatului în vederea exprimării votului în AGA ARSACIS, cu privire la cererea de aderare a comunei Cordun, jud. Neamţ, la Asociaţia Regională a Serviciilor de Apa Canal Iaşi-ARSACIS.

Nefiind înscrieri la cuvânt se trece la vot. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar,se declară aprobată hotărârea, în forma prezentată, cu cele 15 voturi pentru.

Se dă citire proiectului de hotărâre privind aprobarea actualizării inventarului bunurilor domeniului public al comunei Sagna.

Doamna contabil arată că acest proiect de hotărâre s-a impus urmare actualizării valorilor bunurilor, prin reevaluarea perioadică.

Domnul preşedinte de şedinţă constată că nu sunt înscrieri la cuvânt şi trece la supunerea la vot. Votarea s-a făcut prin ridicare de mâini, nefiind voturi contra sau abţineri, se declară aprobat acest proiect, în forma consemnată, cu cele 15 voturi pentru.

Se trece la următorul proiect de hotărâre, aprobarea inventarului domeniului privat al comunei Sagna. Votarea s-a făcut prin ridicare de mâini, nefiind voturi contra sau abţineri, se declară aprobat în forma consemnată, cu cele 15 voturi pentru.

Următorul proiect este cel al aprobării nivelului impozitelor şi taxelor locale, pe anul 2017. Se dă cuvântul contabilului unităţii pentru a prezenta raportul.

Doamna contabil arată că nivelul acestora nu s-a modificat, comparativ cu anul în curs 2016. Precizează că nivelul încasării amenzilor este foarte mic şi ar trebui să vedem ce facem cu amenzile contravenientei Ungureanu Florentina. Nicelul acestora a ajuns la cote inimaginabile.

Domnul primar precizează că pentru data viitoare se vor multiplica listele cu rămăşiţele şi listele cu cei înscrişi pe evidenţa specială.

Domnul primar arată că s-a modificat legislaţia cu organizarea PSI, la nivel local, urmează să se aprobe normele de aplicare a legii. Acum când vorbim avem dispoziţiile legii vechi, dar pentru viitor vom vedea ce se pregăteşte. În altă ordine de idei se precizează faptul că suma necesară pentru procuparea sacilor menajeri este foarte mare, de aceea se propune ca pe viitor să se dispună dacă se putea renunţa la acest lucru, astfel încât valoarea celtuielilor să mai scadă. Noi nu am mărit tariful la salubrizare, nici pentru persoane fizice nici juridice. Ca exemplu se arată că anual este necesară o sumă de circa 5000 lei/lună.

Domnul consilier Leonte Neculai solicită să cunoască dacă suma de 30 lei/familie acoperă cheltuielile sau nu, la serviciul de salubrizare?

Doamna contabil arată că acestea dacă s-ar încasa 100% nu ar fi nici pe departe suficiente, dar acestea s-au încasat în procent de circa 70%.

Reluând domnul consilier Leonte susţine ca această taxă să fie de 40 lei/familie, taxă propusă şi în comisia de specialitate.

Domnul primar arată că este o propunere şi ar trebuie discutată şi supusă în final aprobării. În ceea ce priveşte taxa pentru pază, nu acoperă nici aceasta necesarul, cu cei doi angajaţi, nu spunem că ar trebui mai mulţi angajaţi.

Domnul Leonte Neculai arată că poate ar fi posibil, ca cei care nu achită taxa, să fie programaţi la pază efectivă.

Domnul consilier Crăcin întreabă dacă paznicii îşi fac treaba, de câte ori a trecut mai târziu prin localitate, nu a văzut paznicul?

Domnul viceprimar arată că aceştia îşi fac treaba, sunt la datorie şi informează orice eveniment petrecut.

Domnul Bulai Marian arată că s-a investit în sisteme de supraveghere şi ar trebui să se renunţe la aceste posturi de paznici, pe viitor. În ceea ce priveşte nivelul taxe de salubrizare se constată că cel de 30 lei/familie este acceptabil.

Domnul preşedinte de şedinţă constată că nu mai sunt înscrieri la cuvânt şi supune la vot pretul la salubrizare de 40 lei/familie.

Votarea s-a făcut prin ridicare de mâini, constatându-se că sunt 3 voturi pentru, respectiv al domnului consilier Leonte Neculai, Dubău Florin şi Simon Petru, resptul consilierilor de 12 au votat împotrivă. Urmare acestui cvorum preţul de 40 lei/familie nu s-a aprobat.

Domnul preşedinte de şedinţă supune la vot proiectul do fotărâre privind nivelul impozitelor şi taxelor locale pentru anul 2017.

Votarea s-a făcut prin ridicare de mâini, nefiind voturi contra sau abţineri, menţiunea fiind făcută doar pentru tariful la salubrizare, în cazul celor 3 consilieri, care au votat contra, întrunindu-se cvorumul de voturi necesar, se declară aprobat proiectul, în forma prezentată.

Domnul primar arată că , pe viitor, se va impune încheierea de contracte de salubrizare cu fiecare beneficiar, cu toate inconvenientele. În caz contrar tarifele vor fi duble, şi nu este bine. Se vor analiza toate aspectele problemei salubrăzării localităţii.

Domnul preşedinte de şedinţă dă citire proiectului de hotărâre privind aprobarea trecerii pe evidenţă specială.

Subiectul a fost atins la proiectul cu impozitele şi taxele locale, nefiind alte înscrieri la cuvânt, se trece la supunerea la vot.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată, cu cele 15 voturi pentru.

Domnul preşedinte de şedinţă dă citire proiectului de hotărâre privind aprobarea şeţelei şcolare pentru anul 2017-2018, proiect deja avizat de ISJ Neamţ.

Supus la vot proiectul se aprobă cu cele 15 voturi pentru, în forma prezentată.

Se dă citire cererii d-lui Tulbure Felix care solicită aprobarea cumpărării terenului aferent clădirii Kent.

Domnul consilier Rădăuceanu Vasile arată că nu ar trebui să vindem ci să concesionăm terenul aferent clării iar diferenţa de teren existentă să o scoatem la licitaţie, în vederea concesionării. Să fim ,,zgârciţi” în ceea ce priveşte vânzarea, să concesionăm doar, ce a mai rămas.

Domnul Crăciun consideră că limita legală de teren, aferentă clădirii proietate să o vindem dar diferenţa să o scoatem la licitaţie.

Domnul consilier Simon Petru arată că aşa ar fi cel mai bine, ştie persoane care ar dori să liciteze şi la preţuri bune.

Domnul preşedinte concluzionează că ar trebuie să se întocmească documentaţiile necesare, pe această linie, urmând să se supună discuţiilor întro şedinţă viitoare.

Se dă citire cererii d-lui profesor Oprea Adrian, care solicită analizarea posibilităţii înfiinţării unui muzeu al satului şi declararea zilei comunei la 3.09. a anului, ca dată a primei atestări documentare a comunei.

Domnul primar arată că propuneri sunt importante dar ar trebui să identificăm o locaţie corespunzătoare pentru muzeul propus, să identifimăm fondurile necesare şi o echipă care să se ocupe de toate aprobările. În ceea ce priveşte data de 3 septembrie consideră că ar trebui să se aprofundeze investigaţiile, în ceea ce priveşte atestarea şi alte evenimente din viaţa comunei, pentru a găsi varianta cea mai bună. Consideră că la acest eveniment ar trebui să participe şi locuitorii comunei, plecaţi temporar din localitate, să fie o sărbătoare a satului şi nu un eveniment doar pe hârtie. Problema rămâne în studiu. Domnii consilieri consideră punctul exprimat ca unul corect.

Se supune la vot procesul verbal al şedinţei precedente. Votarea s-a făcut prin ridicare de mâini, nefiind voturi contra sau abţineri, se declară aprobat în forma consemnată.

Domnul preşedinte de şedinţă constată că ordinea de zi s-a epuizat, doreşte să ureze tuturor un sincer ,,La mulţi Ani”, fiind la finele anului 2016.

Domnul primar informează că în ziua de 31.12.2016, ora 11,00, la sediul unităţii se vor primi ,,Capra”, Ursul”, Căpriţele”, Urători, astfel vom contribui şi noi la menţţinerea obiceiurilor de ,,Anul Nou”. La aceste evenimente sunt aşteptaţi toţi consilierii şi populaţia comunei, dar nu numai. Urează la rândul său un an nou cu bucurii şi impliniri, putere de muncă şi înţelegere.

Se declară închise lucrările acestei şedinţe.

Preşedinte de şedinţă,

Consilier, Blaj Maricel

Întocmit,

Secretar, Lungu Teodora